PMIndiaData/PMIndiaSum huggingface dataset:
তামিলনাডুর বন্যা বিধ্বস্ত এলাকা আকাশপথে পরিদর্শন করলেন প্রধানমন্ত্রী

চেন্নাই-এর বন্যা বিধ্বস্ত পরিস্থিতি খতিয়ে দেখলেন প্রধানমন্ত্রী।আজ তিনি বৃষ্টি ও বন্যা পরিস্থিতির ফলে তামিলনাডুর ক্ষয়ক্ষতির পরিমাণ নিরূপণ করতে আকাশপথে চেন্নাই সফরে যান।ক্ষতিগ্রস্ত চেন্নাই, কাঞ্চিপুরম ও তিরুভাল্লার জেলাগুলি তিনি বিমানে সমীক্ষা করে দেখেন।রাজ্যের মুখ্যমন্ত্রী শ্রীমতী জয়ললিতার সঙ্গেও তিনি পরিস্থিতির পর্যালোচনা করেন। সফর শেষে প্রধানমন্ত্রী বলেন, “অতিবৃষ্টির ফলে ক্ষয়ক্ষতি ও দুর্দশার পরিস্থিতি আমি প্রত্যক্ষ করেছি।এই সংকটের মূহুর্তে কেন্দ্রীয় সরকার রয়েছে তামিলনাডুর জনসাধারণের সঙ্গেই।আশু কেন্দ্রীয় ত্রাণ সাহায্য বাবদ তামিলনাডু’কে ১ হাজার কোটি টাকা দেওয়ার নির্দেশ আমি দিয়েছি।এই অর্থ আগে মঞ্জুর করা ৯৪০ কোটি টাকার অতিরিক্ত”।
বার্মিংহাম কমনওয়েলথ গেমস্‌ – এ মহিলাদের ৬৮ কেজি বিভাগে কুস্তিতে ব্রোঞ্জ পদক জয়ের জন্য দিব্যাকে প্রধানমন্ত্রীর অভিনন্দন

নয়াদিল্লি, ০৬ অগাস্ট, ২০২২ প্রধানমন্ত্রী শ্রী নরেন্দ্র মোদী বার্মিংহাম কমনওয়েলথ গেমস্‌ – এ মহিলাদের ৬৮ কেজি বিভাগে কুস্তিতে ব্রোঞ্জ পদক জয়ের জন্য দিব্যাকে অভিনন্দন জানিয়েছেন। এক ট্যুইট বার্তায় প্রধানমন্ত্রী বলেন, “কমনওয়েলথ গেমস্‌ –এ ভারতীয় কুস্তিগীরদের অসামান্য সাফল্য প্রতিফলিত হচ্ছে। ব্রোঞ্জ পদক জয়ের জন্য @DivyaWrestler ব্রোঞ্জ পদক জয় করায় আমি গর্বিত। আগামী প্রজন্ম এই সাফল্য বিশেষভাবে মনে রাখবে। দিব্যার ভবিষ্যতের জন্য জানাই শুভেচ্ছা”।
ছত্তিশগড়ের খরা ও জলসঙ্কট পরিস্থিতি খতিয়ে দেখলেন প্রধানমন্ত্রী

ছত্তিশগড়ের খরা ও জলসঙ্কট পরিস্থিতি পর্যালোচনার লক্ষ্যে আজ এক উচ্চ পর্যায়ের বৈঠকে ঐ রাজ্যের মুখ্যমন্ত্রী ডঃ রমন সিং-এর সঙ্গে আলোচনায় মিলিত হলেন প্রধানমন্ত্রী শ্রী নরেন্দ্র মোদী। কেন্দ্র ও রাজ্যস্তরের পদস্থ আধিকারিকরাও উপস্থিত ছিলেন এই পর্যালোচনা বৈঠকে। জাতীয় বিপর্যয় মোকাবিলা তহবিলের (এনডিআরএফ) আওতায় ছত্তিশগড়কে দেওয়া হয়েছে ৮৩৫.৬৯৫ কোটি টাকা। এর আগে, ২০১৫-১৬ অর্থ বছরে রাজ্য বিপর্যয় ত্রাণ সহায়তা তহবিলের (এসডিআরএফ) আওতায় কেন্দ্রীয় সরকারের পক্ষ থেকে ঐ রাজ্যকে দেওয়া হয়েছিল ২৪৯.৭২৫ কোটি টাকা। এছাড়াও, জাতীয় বিপর্যয় ত্রাণ তহবিলের আওতায় ২০১৬-১৭ অর্থ বছরের প্রথম কিস্তিবাবদ ছত্তিশগড়কে দেওয়া হয়েছে ৯৪.৮৭৫ কোটি টাকা। ছত্তিশগড়ে জল সংরক্ষণের লক্ষ্যে ইতিমধ্যেই পদক্ষেপ গ্রহণ করা হয়েছে বলে বৈঠকে জানান ডঃ রমন সিং। এই ব্যবস্থাগুলির মধ্যে রয়েছে – ৮,০৫৫টি জলাশয় ও পুকুরের জলকে কাদামুক্ত করা, ৪৪,১৮১টি নতুন জলাশয় নির্মাণ করা এবং ভূগর্ভস্থ জল আহরণ সম্পর্কিত ৯,৮৫১টি কাঠামো গড়ে তোলা। খরা পরিস্থিতির মোকাবিলায় প্রত্যেকটি গ্রামে জল ও খাদ্যশস্য পৌঁছে দেওয়ারও ব্যবস্থা করা হয়েছে রাজ্য সরকারের পক্ষ থেকে। মুখ্যমন্ত্রী জানান, প্রত্যেকটি পঞ্চায়েতে মজুত রয়েছে এক ক্যুইন্টালের মতো চাল। কোন গ্রামবাসীকেই যাতে অনাহারে দিন কাটাতে না হয় তা নিশ্চিত করতেই এই ব্যবস্থা বলে উল্লেখ করেন তিনি। জলবিভাজিকাগুলিকে চিহ্নিত করতে দূরসংবেদী প্রযুক্তির আশ্রয় গ্রহণ করা হচ্ছে বলেও প্রসঙ্গত জানান ডঃ রমন সিং। এছাড়া, জলসেচ সম্পর্কিত সুযোগ-সুবিধার প্রসারে ব্যবস্থা গ্রহণ করা হচ্ছে বলেও উল্লেখ করেন তিনি। চতুর্দশ অর্থ কমিশনের সুপারিশ বাস্তবায়িত করার জন্য প্রধানমন্ত্রীকে বিশেষ ধন্যবাদ জানান ছত্তিশগড়ের মুখ্যমন্ত্রী। তিনি বলেন, স্থানীয় সরকারি সংস্থা ও প্রতিষ্ঠানগুলিকে যে অতিরিক্ত অর্থ দেওয়া হয়েছে তার সাহায্যে পাইপলাইন মারফৎ জল সরবরাহ ব্যবস্থা পুনরায় চালু করা হয়েছে। অর্থের অভাবে এই প্রকল্পটি বহুদিন ধরেই বন্ধ ছিল। পাইপলাইন মারফৎ রাজ্যের সবক’টি জল সরবরাহ কর্মসূচিইবর্তমানে চালু রয়েছে বলে তিনি বৈঠকে উল্লেখ করেন। রাজ্য সরকারের বনসৃজন কর্মসূচির কথাও উঠে আসে ডঃ রমন সিং-এর বক্তব্যে। আগামী ২০২২ সালের মধ্যে কৃষি থেকে আয় ও উপার্জনের পরিমাণ দ্বিগুণ করে তুলতে তাঁর রাজ্য যে কৌশল অবলম্বন করেছে তারও একটি রেখাচিত্র তিনি তুলে ধরেন তাঁর বক্তব্যে। ‘প্রধানমন্ত্রী ফসল বিমা যোজনা’ রূপায়ণে ছত্তিশগড় সরকার যে প্রাথমিক কাজকর্ম শুরু করেছে তার বিশেষ প্রশংসা করে প্রধানমন্ত্রী বলেন, অন্য রাজ্যগুলি এই ‘মডেল’ বা আদর্শ অনুসরণ করে চলতে পারে। কেন্দ্র ও রাজ্য উভয় পক্ষই একযোগে কাজ করে যাবে এই সঙ্কল্প গ্রহণের মধ্য দিয়ে সমাপ্তি ঘটে আজকের পর্যালোচনা বৈঠকের।
বিদেশ মন্ত্রকের ইন্টারপ্রেটর ক্যাডারের যুগ্ম সচিব পর্যায়ের সমতুল দুটি পদ সৃষ্টির প্রস্তাবে অনুমোদন কেন্দ্রীয় মন্ত্রিসভার

কেন্দ্রীয় বিদেশ মন্ত্রকের ইন্টারপ্রেটর ক্যাডারের যুগ্ম সচিব পর্যায়ের সমতুল দুটি পদ সৃষ্টির প্রস্তাবে অনুমোদন দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে আজ এই অনুমোদনদানের সিদ্ধান্ত গ্রহণ করা হয়। মন্ত্রিসভার এই সিদ্ধান্তের পরিপ্রেক্ষিতে বিদেশ মন্ত্রকের ইন্টারপ্রেটর ক্যাডারের বিশেষজ্ঞদের দক্ষতা ও কার্যক্ষমতা আরও বৃদ্ধি পাওয়ার পাশাপাশি ইন্টারপ্রেটরদের উন্নততর প্রশিক্ষণদানের সুযোগও সম্প্রসারিত হবে। বর্তমানে বিশ্বের বিভিন্ন দেশের সঙ্গে ভারতের উচ্চপর্যায়ের দ্বিপাক্ষিক এবং বহুপাক্ষিক কর্মপ্রচেষ্টার পরিপ্রেক্ষিতে মন্ত্রিসভার আজকের এই সিদ্ধান্ত ইন্টারপ্রেটরের চাহিদা ও প্রয়োজন মেটাতে অনেকটাই সাহায্য করবে বলে আশা করা হচ্ছে। /
জাপানের প্রাক্তন প্রধানমন্ত্রী আবে শিনজো-র ওপর হামলার ঘটনায় প্রধানমন্ত্রী শোক প্রকাশ করেছেন

নয়াদিল্লি, ৮ জুলাই, ২০২২ প্রধানমন্ত্রী শ্রী নরেন্দ্র মোদী জাপানের প্রাক্তন প্রধানমন্ত্রী শ্রী আবে শিনজো-র ওপর হামলার ঘটনায় দুঃখ প্রকাশ করেছেন। এক ট্যুইট বার্তায় প্রধানমন্ত্রী বলেছেন, “আমার প্রিয় বন্ধু শ্রী আবে শিনজো-র ওপর হামলার ঘটনায় আমি অত্যন্ত ব্যথিত। তাঁকে, তাঁর পরিবারের সদস্যদের এবং জাপানের জনসাধারণকে সমবেদনা জানাই ও তাঁর আরোগ্যের জন্য প্রার্থনা করি।”
ভাইব্র্যান্ট গুজরাট শীর্ষ সম্মেলন, ২০১৯-এ যোগ দিতে  ভারত সফরে ডেনমার্কের প্রধানমন্ত্রী

ডেনমার্কের প্রধানমন্ত্রী মিঃ লার্স লোক্কে রাসমুসেন ১৮ ও ১৯শে জানুয়ারি ‘ভাইব্র্যান্ট গুজরাট’ আন্তর্জাতিক শীর্ষ সম্মেলন, ২০১৯-এ যোগ দিতে ভারত সফর করছেন। এই অনুষ্ঠানে ডেনমার্ক অংশীদার দেশ হিসেবে অংশগ্রহণ করছে। প্রধানমন্ত্রী রাসমুসেনের সঙ্গে ডেনমার্কের প্রধান প্রধান সংস্থাগুলির সিইও সহ সে দেশের এক বাণিজ্যিক প্রতিনিধিদল ভারত সফরে আসছেন। গান্ধীনগরে ‘ভাইব্র্যান্ট গুজরাট’ সম্মেলনের ফাঁকে ১৮ই জানুয়ারি প্রধানমন্ত্রী শ্রী নরেন্দ্র মোদী ও ডেনমার্কের প্রধানমন্ত্রী রাসমুসেন দ্বিপাক্ষিক বৈঠকে অংশ নিয়েছেন। ইতিপূর্বে স্টকহোমে ২০১৮-র এপ্রিল মাসে অনুষ্ঠিত প্রথম ইন্ডিয়া-নরডিক শিখর সম্মেলনে দু’দেশের প্রধানমন্ত্রী সাক্ষাৎ করেছিলেন। বৈঠকে দুই নেতা দ্বিপাক্ষিক সহযোগিতার বিভিন্ন ক্ষেত্র নিয়ে আলাপচারিতায় মিলিত হন এবং পারস্পরিক স্বার্থ-সংশ্লিষ্ট বিভিন্ন বিষয়ে মতবিনিময় করেন। দু’দেশের মধ্যে দ্বিপাক্ষিক বাণিজ্য ও বিনিয়োগ বৃদ্ধির বিশাল সুযোগ রয়েছে বলে দুই প্রধানমন্ত্রীই উল্লেখ করেন। ভারতের পক্ষে উপযোগী এমন নানা ধরণের প্রযুক্তির ক্ষেত্রে ডেনমার্ক বিশ্বে অগ্রণী ভূমিকা পালন করে। ডেনমার্কের দক্ষতা রয়েছে, ভারতের রয়েছে বৃহৎ বাজার এবং সারা বিশ্বের রয়েছে নতুন প্রযুক্তির চাহিদা বলে উল্লেখ করে শ্রী মোদী ভারত ও ডেনমার্ককে একটি গবেষণা মঞ্চ গড়ে তুলতে উৎসাহ যোগান, যেখানে সারা বিশ্বের উদ্বেগের বিভিন্ন বিষয় যেমন – খাদ্য নিরাপত্তা, জল নিয়ন্ত্রণ, জলবায়ু পরিবর্তন ও সুস্থায়ী উন্নয়নের সমাধানসূত্র পাওয়া যাবে। বৈঠক চলাকালীন ভারতের জাহাজ মন্ত্রক ও ডেনমার্কের শিল্প, বাণিজ্য ও আর্থিক বিষয় সংক্রান্ত মন্ত্রকের মধ্যে নৌ-সংক্রান্ত নানা বিষয় এবং ইম্যাজিন পানাজি স্মার্ট-সিটি ডেভেলপমেন্ট লিমিটেড ও নতুন দিল্লিস্থিত ডেনমার্কের দূতাবাসের মধ্যে গোয়ার পানাজিতে আর্বান লিভিং ল্যাব প্রতিষ্ঠার বিষয়ে দুটি সমঝোতাপত্র বিনিময় করা হয়। ভারতে প্রায় ১৩০টি ডেনমার্কের সংস্থা জাহাজ, পুনর্নবীকরণযোগ্য শক্তি, পরিবেশ, কৃষি ও খাদ্য প্রক্রিয়াকরণের মতো বিষয়ে বিনিয়োগ করেছে এবং অন্যান্য ক্ষেত্রেও যেমন, স্মার্ট নগরোন্নয়ন ও বর্জ্য-থেকে-শক্তি উৎপাদনের মতো ক্ষেত্রেও তারা যুক্ত হতে আগ্রহী। গুজরাটেও জাহাজ ও পুনর্নবীকরণযোগ্য শক্তি ক্ষেত্রে একাধিক বড় বড় ডেনমার্কের সংস্থা কাজ করছে। সফরকালে প্রধানমন্ত্রী রাসমুসেন ১৯শে জানুয়ারি নতুন দিল্লিতে ড্যানিশ সাংস্কৃতিক প্রতিষ্ঠান এবং ডেনমার্কের দূতাবাসের নতুন ভবনের উদ্বোধন করবেন। তিনি আগ্রাও পরিদর্শন করবেন। /
কাশি বিশ্বনাথ মন্দিরে প্রধানমন্ত্রীর বক্তব্য

প্রধানমন্ত্রী শ্রী নরেন্দ্র মোদী আজ বারাণসীতে কাশি বিশ্বনাথ মন্দিরে পুজার্চনায় অংশ নেন। এই উপলক্ষ্যে এক সমাবেশে তিনি ভাষণ দেন। এর আগে তিনি কাশি বিশ্বনাথ মন্দিরে প্রতিকী ভূমি পূজো অনুষ্ঠানেও সামিল হন। শ্রী মোদী বলেন, কাশি বিশ্বনাথধাম প্রকল্পের সঙ্গে যুক্ত হতে পেরে তিনি নিজেকে আর্শিবাদধন্য মনে করছেন। এই প্রকল্পের সঙ্গে যুক্ত আধিকারিকদের তাঁদের নিষ্ঠার সঙ্গে কর্মসম্পাদনের জন্য প্রধানমন্ত্রী অভিনন্দন জানান। এই মন্দির সংলগ্ন এলাকায় যেসব মানুষের সম্পত্তি রয়েছে, তা প্রকল্পের জন্য অধিগ্রহণে অনুমতি দেওয়ায় তিনি তাঁদের ধন্যবাদ জানান। প্রধানমন্ত্রী বলেন, কাশি বিশ্বনাথ মন্দির শতকের পর শতক বহু উত্থান-পতনের সাক্ষী। দুই শতাব্দীর বেশি সময় আগে কাশি বিশ্বনাথ মন্দিরের সংরক্ষণের স্বার্থে রানী আহিয়াবাই হোলকারের প্রয়াসের কথাও প্রধানমন্ত্রী স্মরণ করেন। শ্রী মোদী বলেন, তার পর থেকে যারাই ক্ষমতায় এসেছে তারা মন্দির সংলগ্ন এলাকার উন্নয়নের জন্য খুব বেশি ভাবনাচিন্তা করেননি। প্রধানমন্ত্রী জানান কাশি বিশ্বনাথ মন্দির সংলগ্ন আরও প্রায় ৪০টি মন্দির সময়ের সঙ্গে সঙ্গে জবরদখল হয়ে গেছে। এখন এই মন্দিরগুলি জবরদখলমুক্ত করা হয়েছে। তিনি জানান, সমগ্র মন্দির চত্ত্বরে বর্তমানে সংরক্ষণমূলক কাজকর্ম চলছে এবং এর পরিনাম শীঘ্রই দেখা যাবে। গঙ্গা নদী ও কাশি বিশ্বনাথ মন্দিরের মধ্যে সরাসরি যোগসূত্র গড়ে তোলা হচ্ছে বলেও তিনি জানান। শ্রী মোদী বলেন, এই প্রকল্পটি অন্যান্য প্রকল্পের কাছে আদর্শ হয়ে উঠবে। সেইসঙ্গে, বিশ্বে কাশির এক নতুন পরিচিতি গড়ে উঠবে। /
লক্ষ্ণৌতে বিশ্ব বিনিয়োগকারীসম্মেলন, ২০১৮ আগামীকাল  :উদ্বোধন করবেন প্রধানমন্ত্রী শ্রী নরেন্দ্র মোদী

প্রধানমন্ত্রীশ্রী নরেন্দ্র মোদী আগামীকাল উত্তরপ্রদেশ বিনিয়োগকারী সম্মেলন, ২০১৮-র উদ্বোধনকরবেন। দু’দিনের এই সম্মেলন অনুষ্ঠিত হচ্ছে লক্ষ্ণৌতে।শ্রী রাজনাথ সিং, শ্রী অরুণজেটলি, শ্রীমতী নির্মলা সীতারমন, শ্রী নীতিন গড়করি, শ্রী সুরেশ প্রভু, শ্রীমতীস্মৃতি ইরানি, শ্রী রবিশঙ্কর প্রসাদ, ডঃ হর্ষবর্ধন, শ্রী ভি কে সিং এবং শ্রীধর্মেন্দ্র প্রধান সহ কয়েকজন কেন্দ্রীয় মন্ত্রীও এই সম্মেলনে যোগ দেবেন। বিনিয়োগআকর্ষণের লক্ষ্যে সম্মেলনের বিভিন্ন পর্বে তাঁরা নেতৃত্ব দেবেন। ২১ ফেব্রুয়ারিসম্মেলনের উদ্বোধন অনুষ্ঠানে প্রধানমন্ত্রী শ্রী মোদী যেমন উপস্থিত থাকছেন,অন্যদিকে তেমনই এর সমাপ্তি অনুষ্ঠানে উপস্থিত থাকবেন রাষ্ট্রপতি শ্রী রামনাথকোবিন্দ। রাজ্যেরবিনিয়োগ সম্ভাবনাকে তুলে ধরতেই এই সম্মেলনের আয়োজন করেছে উত্তরপ্রদেশ সরকার।বিভিন্ন মন্ত্রী, কর্পোরেট জগতের কর্তা-ব্যক্তি, বরিষ্ঠ নীতি রচয়িতা এবং বিশ্বেরবিভিন্ন সংস্থা ও শিক্ষা প্রতিষ্ঠানের প্রধানদের একত্রিত করবেএই বিশেষ মঞ্চটি। পারস্পরিকসহযোগিতার ভিত্তিতে রাজ্যের সার্বিক অর্থনৈতিক বিকাশই এই উদ্যোগ আয়োজনের মূললক্ষ্য। ফিনল্যান্ড,নেদারল্যান্ড্‌স, জাপান, চেক সাধারণতন্ত্র, থাইল্যান্ড, স্লোভাকিয়া এবং মরিশাস –এই সাতটি দেশ সম্মেলনের অংশীদার রাষ্ট্র রূপে চিহ্নিত হয়েছে। সম্ভাবনা রয়েছে, সম্মেলনচলাকালীন বেশ কয়েকটি মউ স্বাক্ষরেরও। বিভিন্নধরনের সুযোগ ও সম্ভাবনা বিনিয়োগকারীদের সামনে তুলে ধরার মাধ্যমে রাজ্যগুলিরসার্বিক বিকাশ সম্ভব করে তুলতে সহযোগিতার ভিত্তিতে প্রতিযোগিতামূলকযুক্তরাষ্ট্রীয়তার আহ্বান জানিয়েছেন প্রধানমন্ত্রী শ্রী নরেন্দ্র মোদী। তাঁর সেইআহ্বানে সাড়া দিয়ে উত্তরপ্রদেশে আয়োজিত হচ্ছে এই বিশেষ সম্মেলনটি। প্রধানমন্ত্রীতাঁর অঙ্গীকার ও প্রতিশ্রুতি পূরণে এর আগে এ মাসের ৪ ও ১৮ তারিখে এই ধরনের দুটিসম্মেলনের উদ্বোধন করেছিলেন যথাক্রমে অসম ও মহারাষ্ট্রে। /
আমরা খুব অল্পের জন্য মহিলা হকিতে পদক থেকে বঞ্চিত হয়েছি কিন্তু দলের সদস্যদের মধ্যে নতুন ভারতের মানসিকতার প্রতিফলন ঘটেছে : প্রধানমন্ত্রী

নয়াদিল্লি, ০৬ অগাস্ট, ২০২১ প্রধানমন্ত্রী শ্রী নরেন্দ্র মোদী বলেছেন, আমরা মহিলা হকিতে খুব অল্পের জন্য পদক থেকে বঞ্চিত হয়েছি। কিন্তু, দলের সদস্যদের মধ্যে নতুন ভারতের মানসিকতার প্রতিফলন ঘটেছে। আমরা সর্বদাই নতুন নতুন ক্ষেত্রে নিজেদের সেরাটা দিয়েছি। তিনি আরও বলেন, টোকিও অলিম্পিক ২০২০-তে আমাদের মহিলা হকি দলের ক্রীড়া নৈপুণ্য সর্বদাই মনে রাখবো। একগুচ্ছ ট্যুইটে প্রধানমন্ত্রী বলেছেন, “টোকিও অলিম্পিক ২০২০-তে আমাদের মহিলা হকি দলের ক্রীড়া নৈপুণ্য আমরা সর্বদাই মনে রাখবো। প্রতিযোগিতার শুরু থেকে শেষ পর্যন্ত তাঁরা নিজেদের সেরাটা উজার করে দিয়েছেন। দলের প্রত্যেক সদস্য অভাবনীয় সাহসিকতা, দক্ষতা ও সহনশীলতা দেখিয়েছেন। ভারত মহিলা হকি দলের অসামান্য প্রদর্শনের জন্য গর্বিত। মহিলা হকিতে আমরা খুব অল্পের জন্য পদক থেকে বঞ্চিত হয়েছি। কিন্তু, এই দলের মধ্য দিয়ে নতুন ভারতের মানসিকতার প্রতিফলন ঘটেছে। আমরা সর্বদাই নতুন নতুন ক্ষেত্রে নিজেদের সেরাটা উজার করে দিয়েছি। এর থেকেও অনেক বেশি গুরুত্বপূর্ণ হ’ল টোকিও অলিম্পিক ২০২০’তে মহিলা হকি দলের সাফল্য ভারতীয় কন্যাদের হকির প্রতি আগ্রহ বাড়াবে এবং প্রতিযোগিতায় আরও বেশি সাফল্য অর্জনে উৎসাহিত করবে। এই দলের কৃতিত্বের জন্য গর্ববোধ করি”।
প্রধানমন্ত্রী “ স্বাস্থ্যক্ষেত্রে ভারতের ৮ বছর” এর বিষয়ে বিস্তারিতভাবে জানিয়েছেন

নতুনদিল্লি,৮ই জুন, ২০২২ প্রধানমন্ত্রী শ্রী নরেন্দ্র মোদী গত আট বছরে ভারতের স্বাস্থ্য ক্ষেত্রকে শক্তিশালী করার জন্য যে সব উদ্যোগগুলি নেওয়া হয়েছে, সে বিষয়ে বিস্তারিত জানিয়েছেন। কয়েকটি ট্যুইটে প্রধানমন্ত্রী বলেছেন, “ সকলের সুস্বাস্থ্য নিশ্চিত করতে নতুন ভারত দৃঢ় সংকল্প নিয়েছে। আয়ুষ্মান ভারত, জন ওষুধি কেন্দ্র , চিকিৎসা ক্ষেত্রে পরিকাঠামো গড়ে তোলা, বিনামূল্যে টিকাকরণ — প্রত্যেক ক্ষেত্রে দেশ আজ বিশ্বকে পথ দেখাচ্ছে।#8YearsOfHealthyIndia” “ যারা স্বাস্থ্যক্ষেত্রে বিনিয়োগ করবেন, আগামী দিনগুলো হবে তাঁদের”। “ভারতের স্বাস্থ্যক্ষেত্রকে শক্তিশালী করতে আমাদের সরকার যে সব পদক্ষেপ নিয়েছে, তারজন্য আমি গর্বিত #8YearsOfHealthyIndia”। “যে সব ক্ষেত্রগুলিকে আমরা অগ্রাধিকার দিচ্ছি, স্বাস্থ্য ক্ষেত্র তার মধ্যে অন্যতম। স্বাস্থ্য পরিকাঠামোর মানোন্নয়ন ঘটানো, প্রত্যেকে যাতে স্বল্পমূল্যে উন্নতমানের চিকিৎসা পরিষেবা পান, তা নিশ্চিত করা ছাড়াও এই ক্ষেত্রের সঙ্গে প্রযুক্তির মেলবন্ধন ঘটানো হয়েছে। #8YearsOfHealthyIndia”
সংসদের শীতকালীন অধিবেশন ২০১৫-র প্রাক্কালে সংবাদ মাধ্যমের সামনে প্রধানমন্ত্রী শ্রী নরেন্দ্র মোদীর বিবৃতি

নমস্কার বন্ধুরা, আজ ২৬ নভেম্বর। ১৯৪৯ সালে আজকের দিনেই ভারতের সংবিধান স্বীকৃতি পেয়েছিল। সেজন্য ভারত সরকার এই দিনটিকে প্রতি বছর সংবিধান দিবস হিসেবে পালনের সিদ্ধান্ত নিয়েছে। আমরা চাই, সারা দেশে সংবিধান সম্পর্কে সচেতনতা বৃদ্ধি হোক, ছাত্রছাত্রীরা সংবিধানের প্রস্তাবনা সম্পর্কে তাদের পাঠ্যক্রমের মাধ্যমে জানুক, তাদের পাঠ্যবই-এ এর সরল ব্যাখ্যা থাকুক। আমাদের সৌভাগ্য, এ বছর আমরা ভারতের সংবিধানের রচনায় নেতৃত্ব প্রদানকারী মহাপুরুষ বাবাসাহেব আম্বেদকরের ১২৫-তম জন্মজয়ন্তী পালন করছি। আপনারা দেখেছেন, সংসদ ভবন চত্বর এখন আগের থেকে অনেক বেশি পরিস্কার-পরিচ্ছন্ন এবং ঝা চকচকে। আমার বিশ্বাস, এবারের শীতকালীন অধিবেশনও সাংসদদের উচ্চ বিচার, উন্নত চিন্তাভাবনা এবং দেশ ও জাতির উন্নয়নকল্পে নতুন নতুন সৃষ্টিশীল প্রস্তাবে উদ্ভাসিত হবে। গতকাল সর্বদলীয় বৈঠকে আমি সকল দলের শ্রদ্ধেয় নেতাদের সঙ্গে কথা বলেছি। খুবই ইতিবাচক আলোচনা হয়েছে। বাদ-বিবাদ এবং সংবাদ-ই সংসদের আত্মা। বাকি, কাজের জন্য সারা দেশের মাঠ-ময়দান পড়ে রয়েছে। আমি অত্যন্ত আনন্দিত গতকাল সকল দলের নেতারাই ইতিবাচক দৃষ্টিকোণ থেকে বাদ-বিবাদ এবং সংবাদ’কে তুলে ধরেছেন। আশা করি, সংসদ চলাকালীন সময়েও মাননীয় সাংসদরা এমনই ইতিবাচক ভূমিকা পালন করবেন, যাতে আমরা সবাই মিলে আলাপ-আলোচনার মাধ্যমে দেশের মানুষের প্রত্যাশা পূরণের ক্ষেত্রে বেশ কিছু গুরুত্বপূর্ণ সিদ্ধান্ত গ্রহণ করতে পারি। আজ ২৬ নভেম্বর, সংবিধান দিবস। আমাদের সংবিধান একটি আশার কিরণ, আমাদের সকলের পথপ্রদর্শক। আমাদের এগিয়ে যাওয়ার পথে এই আশা বা ‘হোপ’ বলতে আমি বুঝি ‘এইচ – ফর হারমোনি, ও – ফর অপরচ্যুনিটি, পি – ফর পিপল্‌স পার্টিসিপেশন, এবং ই – ফর ইক্যুয়ালিটি’। অনেক অনেক ধন্যবাদ।
কেন্দ্রীয় মন্ত্রিসভা পরিবর্তনশীল চলাচল ব্যবস্থা এবং ব্যাটারি স্টোরেজ সংক্রান্ত একটি কৌশল অনুমোদন করেছে

প্রধানমন্ত্রী শ্রী নরেন্দ্র মোদীর পৌরহিত্যে বৃহস্পতিবার অনুষ্ঠিত মন্ত্রিসভার বৈঠকে পরিবর্তনশীল চলাচল ব্যবস্থা ও ব্যাটারি স্টোরেজ সংক্রান্ত একটি জাতীয় মিশন স্থাপন করার সিদ্ধান্ত অনুমোদিত হয়েছে। এর ফলে, একটি পরিচ্ছন্ন, সুসংবদ্ধ, অংশীদারিত্ব-ভিত্তিক, সুষম এবং সার্বিক চলাচল সংক্রান্ত ব্যবস্থা গড়ে তোলা সম্ভব হবে। অন্যদিকে, ২০২৪ সাল পর্যন্ত পাঁচ বছরের জন্য কার্যকর একটি ‘পর্যায়ক্রমিক উৎপাদন কর্মসূচি’তে রপ্তানিযোগ্য সুসংহত ব্যাটারি উৎপাদনের বৃহদায়তন কারখানা গড়ে তোলা এবং বিদ্যুৎ কোষ উৎপাদন কারখানা গড়ে তোলার ব্যবস্থা থাকবে। প্রস্তাবিত জাতীয় মিশন এ সংক্রান্ত কর্মসূচির খুঁটিনাটির বিষয়ে চূড়ান্ত সিদ্ধান্ত নেবে এবং বিভিন্ন বিষয়ে অনুমোদন দেবে। এছাড়াও, ২০২৪ সাল পর্যন্ত পাঁচ বছরের জন্য কার্যকর ‘পর্যায়ক্রমিক উৎপাদন কর্মসূচি’তে বিদ্যুৎ-চালিত যানবাহনের যন্ত্রাংশ থেকে যাবতীয় প্রয়োজনীয় জিনিসপত্র উৎপাদনের স্থানীয়-ভিত্তিক ব্যবস্থা করা হবে। এই কর্মসূচির বিষয়েও প্রস্তাবিত মিশনটি সিদ্ধান্ত নেবে।
চেক প্রজাতন্ত্রের প্রধানমন্ত্রী হিসেবে পেটর ফিয়ালা দায়িত্ব পাওয়ায় প্রধানমন্ত্রীর অভিনন্দন

নতুনদিল্লি, ২৮শে নভেম্বর, ২০২১ প্রধানমন্ত্রী শ্রী নরেন্দ্র মোদী চেক প্রজাতন্ত্রের প্রধানমন্ত্রী হিসেবে দায়িত্ব গ্রহণ করায় মিঃ পেটর ফিয়ালাকে অভিনন্দন জানিয়েছেন। এক ট্যুইট বার্তায় প্রধানমন্ত্রী বলেছেন; “ চেক প্রজাতন্ত্রের প্রধানমন্ত্রী হিসেবে দায়িত্ব পাওয়ায় পেটর ফিয়ালা, আপনাকে অভিনন্দন। ভারত-চেক সম্পর্ককে আরো শক্তিশালী করতে আপনার সঙ্গে কাজ করবার প্রত্যাশায় রইলাম।“
জম্মু ও কাশ্মীরে নবনির্বাচিত সরপঞ্চদের প্রধানমন্ত্রীর সঙ্গে সাক্ষাৎ

জম্মু ও কাশ্মীরে ৪৮ জন নবনির্বাচিত সরপঞ্চ আজ নতুন দিল্লিতে প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন। প্রতিনিধিদলের নেতৃত্ব দেন অল জম্মু ও কাশ্মীর পঞ্চায়েত সম্মেলনের সভাপতি শফিক মীর। প্রতিনিধিরা জম্মু ও কাশ্মীরে শান্তিপূর্ণ ও সফল পঞ্চায়েত নির্বাচনের জন্য প্রধানমন্ত্রীকে ধন্যবাদ জানান। প্রধানমন্ত্রী নবনির্বাচিত প্রতিনিধিদের তাঁর শুভেচ্ছা জানান। তিনি তাঁদের জনগণের উন্নয়নে কাজ করার পরামর্শ দেন। প্রধানমন্ত্রী প্রতিনিধিদলকে আশ্বস্ত করে বলেন তিনি ও তাঁর সরকার জনগণের ক্ষমতায়নে প্রতিশ্রুতিবদ্ধ। স্থানীয় সরকারের প্রতিনিধিদের সঙ্গে কাঁধে কাঁধ মিলিয়ে রাজ্যের উন্নয়নে তাঁর সরকার কাজ করবে বলেও প্রধানমন্ত্রী উল্লেখ করেন। বিভিন্ন প্রতিবন্ধকতা সত্ত্বেও স্থানীয় প্রতিনিধিরা গণতান্ত্রিক প্রক্রিয়ায় যেভাবে অংশ নিয়েছেন, তার জন্য প্রধানমন্ত্রী তাঁদের অভিনন্দন জানান। পঞ্চায়েতি রাজ মডেল’কে সফল করার জন্য কেন্দ্রীয় সরকারের পূর্ণ সমর্থনের কথাও তিনি ব্যক্ত করেন। জম্মু ও কাশ্মীরকে হিংসার পথ থেকে দূরে সরাতে এবং স্থানীয় জনগণের উন্নয়ন ও অধিকারকে সুনিশ্চিত করতে তৃণমূল স্তরের প্রতিষ্ঠানগুলির ক্ষমতায়ন জরুরি বলেও প্রধানমন্ত্রী মন্তব্য করেন। সাম্প্রতিক পঞ্চায়েত নির্বাচনে মহিলাদের অংশগ্রহণের প্রশংসা করেন তিনি। জম্মু ও কাশ্মীর পঞ্চায়েত আইন, ১৯৮৯ সালে পাশ হয়। ২৫টি কাজের মধ্যে মাত্র ৩টিকেই আর্থিক সহায়তা দেওয়া হয়েছে। সরকার বর্তমানে ১৯৮৯ জম্মু ও কাশ্মীর পঞ্চায়েতি রাজ আইনের সংশোধন অনুযায়ী প্রতি বছর পঞ্চায়েতগুলি ২ হাজার কোটি টাকা দিয়েছে। উল্লেখ্য, দীর্ঘদিন পর নভেম্বর-ডিসেম্বর মাসে জম্মু ও কাশ্মীরে পঞ্চায়েত নির্বাচন হয়। ৭৪ শতাংশ মানুষ তাঁদের ভোটাধিকার প্রয়োগ করেন।
কাতারের আমিরের সঙ্গে টেলিফোনে  কথা প্রধানমন্ত্রীর

কাতারের আমির শেখ তামিম বিম আহমেদ বিম খালিফা আল থানি আজ প্রধানমন্ত্রী শ্রী নরেন্দ্র মোদীর সঙ্গে টেলিফোনে কথা বলেন। প্রধানমন্ত্রী কাতারের সঙ্গে ভারতের সম্পর্ককে আরও নিবিড় করার ওপর গুরুত্ব দিয়ে বলেন, আমাদের ঘনিষ্ঠ এই দেশটির সঙ্গে আমরা প্রতিবেশীসুলভ মনোভাব নিয়ে চলি। শ্রী মোদী সাম্প্রতিক বছরগুলিতে দ্বিপাক্ষিক সম্পর্ককে দ্রুত মজবুত করার ক্ষেত্রে কাতারের আমিরের সুদক্ষ নেতৃত্ব ও ভূমিকার প্রশংসা করেন। দুই নেতাই আঞ্চলিক পরিস্হিতি নিয়ে আলোচনা করেন। প্রধানমন্ত্রী জোর দিয়ে বলেন, এই অঞ্চল ও তার বাইরেও সন্ত্রাস শান্তি ও নিরাপত্তার ক্ষেত্রে নিরবচ্ছিন্নভাবে গুরুতর বিপদের কারণ হয়ে উঠেছে। শ্রী মোদী যাবতীয় সন্ত্রাস এবং সন্ত্রাসবাদকে সমর্থন বন্ধ করার লক্ষ্যে সংশ্লিষ্ট সকল পক্ষকে অবিলম্বে প্রয়োজনীয় কার্যকর ব্যবস্হা গ্রহণের কথা উল্লেখ করেন। গতকাল আবু-ধাবিতে অনুষ্ঠিত ইসলামিক সহযোগিতা সংগঠনের বিদেশমন্ত্রীদের ৪৬তম বৈঠকে সম্মানিত অতিথি হিসেবে ভারতের বিদেশমন্ত্রীর অংশগ্রহণের বিষয়টিকে উভয় নেতাই ঐতিহাসিক আখ্যা দেন।
অধ্যাপক ইউ আর রাও-এর মৃত্যুতে শোক ও দুঃখ প্রকাশ প্রধানমন্ত্রীর

বিশিষ্ট বিজ্ঞানী অধ্যাপক ইউ আর রাও-এর মৃত্যুতে শোক প্রকাশ করেছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “বিশিষ্ট বিজ্ঞানী অধ্যাপক ইউ আর রাও-এর প্রয়াণে আমি মর্মাহত। ভারতের মহাকাশ কর্মসূচিতে তাঁর উল্লেখযোগ্য অবদানের কথা কখনই বিস্মৃত হওয়ার নয়।”
ছট পূজা উপলক্ষের প্রধানমন্ত্রীর শুভেচ্ছা

পবিত্র ছট পূজা উপলক্ষে প্রধানমন্ত্রী শ্রী নরেন্দ্র মোদী দেশবাসীকে শুভেচ্ছা জানিয়ে বলেছেন, “মহাপর্ব ছট – এর পবিত্র উৎসব উপলক্ষে দেশবাসীকে আমার আন্তরিক শুভেচ্ছা। সূর্যদেব তাঁর তেজ এবং আভা দিয়ে আমাদের সবাইকে সর্বদা আলোকিত রাখুন এবং আমাদের দেশ সাফল্য ও সমৃদ্ধির নিত্য নতুন সোপান অতিক্রম করুক”। …
আগামীকাল একদিনের জন্য জম্মু ও কাশ্মীর সফরে যাচ্ছেন প্রধানমন্ত্রী

আগামীকাল, অর্থাৎ ১৯শে মে, জোজিলা সুড়ঙ্গ পথ নির্মাণ প্রকল্পের সূচনা করতে একদিনের জন্য জম্মু ও কাশ্মীর সফরে যাচ্ছেন প্রধানমন্ত্রী শ্রী নরেন্দ্র মোদী। এর শিলান্যাস উপলক্ষে একটি ফলকেরও আবরণ উন্মোচন করবেন তিনি। লেহ-তে ১৯তম কুশোক বাকুলা রিনপোকে-র জন্ম শতবর্ষ পূর্তির সমাপ্তি অনুষ্ঠানেও যোগ দেবেন প্রধানমন্ত্রী। ১৪ কিলোমিটার দীর্ঘ জোজিলা সুড়ঙ্গ পথের নির্মাণ কাজ শেষ হলে তা হবে ভারত ও এশিয়ার এক দীর্ঘতম সড়ক সুড়ঙ্গ পথ। এ বছরের গোড়ার দিকে প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির এক বৈঠকে এই সুড়ঙ্গ পথ নির্মাণের প্রস্তাবে অনুমোদন দেওয়া হয়। এটির নির্মাণ কাজ সম্পূর্ণ হলে শ্রীনগর, কার্গিল এবং লেহ-র মধ্যে সকল রকম আবহাওয়ার উপযোগী এক সংযোগ ও যোগাযোগ ব্যবস্থা স্থাপিত হবে। বর্তমানে জোজিলা পাস অতিক্রম করতে সময় লেগে যায় সাড়ে তিন ঘন্টার মতো। কিন্তু সুড়ঙ্গ পথে এই দৈর্ঘ্যই অতিক্রম করা যাবে মাত্র ১৫ মিনিটে। এর নির্মাণ কাজের সঙ্গে যুক্ত রয়েছে সংশ্লিষ্ট অঞ্চলের অধিবাসীদের আর্থ-সামাজিক তথা সাংস্কৃতিক বিকাশের প্রভূত সুযোগ ও সম্ভাবনা। তাছাড়া, কৌশলগত দিক থেকেও এই সুড়ঙ্গ পথটির গুরুত্ব হবে অপরিসীম। শ্রীনগরের শের-এ-কাশ্মীর আন্তর্জাতিক সম্মেলনকেন্দ্রে ৩৩০ মেগাওয়াট উৎপাদন ক্ষমতাসম্পন্ন কিষাণ গঙ্গা জলবিদ্যুৎ কেন্দ্রটি এদিন জাতির উদ্দেশে উৎসর্গ করবেন শ্রী নরেন্দ্র মোদী। শ্রীনগর রিং রোডের শিলান্যাসও করবেন তিনি। অন্যদিকে, জম্মুর জেনারেল জোরাওয়ার সিং প্রেক্ষাগৃহে আয়োজিত এক অনুষ্ঠানে পাকুল দাল বিদ্যুৎ প্রকল্পের ভিত্তিপ্রস্তর স্থাপনের পাশাপাশি জম্মু রিং রোডের নির্মাণ কাজেরও সূচনা করবেন তিনি। শ্রী মাতা বৈষ্ণোদেবী তীর্থ পর্ষদের রোপওয়ে এবং তারাকোট মার্গের উদ্বোধনও রয়েছে প্রধানমন্ত্রীর এদিনের কর্মসূচির মধ্যে। তারাকোট মার্গটি খুলে দেওয়া হলে বৈষ্ণোদেবী দর্শনে বিশেষ সুবিধা হবে লক্ষ লক্ষ তীর্থযাত্রীর। জম্মু ও শ্রীনগরের রিং রোডগুলি এই দুটি শহরের যানজট কমিয়ে আনতে অনেকটাই সাহায্য করবে। এছাড়াও, সড়কপথে যাতায়াত হয়ে উঠবে আরও দ্রুত, নিরাপদ ও সুবিধাজনক। তাছাড়া, একটি পরিবেশ-বান্ধব প্রকল্প হিসাবেও এটিকে চিহ্নিত করা হয়েছে। জম্মুতে শের-এ-কাশ্মীর কৃষিবিজ্ঞান ও প্রযুক্তি বিশ্ববিদ্যালয়ের সমাবর্তন অনুষ্ঠানেও যোগ দেবেন শ্রী মোদী।
জাতির উদ্দেশে মাননীয় প্রধানমন্ত্রী নরেন্দ্র মোদীর ‘মন কি বাত’ অনুষ্ঠানের বাংলা অনুবাদ

আমার প্রিয় দেশবাসী, নমস্কার! আপনাদের সকলকে ক্রিসমাসের অনেকঅনেক শুভকামনা। নিজের জীবনে সেবা, ত্যাগ এবং করুণাকে উপলব্ধি করার দিন আজ। ত্রাণকর্তা যিশু বলেছেন – “দরিদ্রের জন্য উপকারই নয়, চাই তাঁদের জন্য আমাদেরস্বীকৃতি”। সন্ত লুক লিখিত সুসমাচারে আছে – “প্রভু যিশু কেবল দরিদ্রদের সেবাইকরেননি, দরিদ্র মানুষরা যে সেবা প্রদান করছেন তাকেও মহত্ব দিয়েছেন”। এটাই তোসশক্তিকরণের প্রকৃত রূপ। এই সম্পর্কে বহুল প্রচলিত একটি গল্প আছে। প্রভু যিশুএকবার এক টেম্পল্‌ ট্রেজারির পাশে দাঁড়িয়ে ছিলেন। অনেক ধনী ব্যক্তি এলেন এবংপ্রচুর দানধ্যান করলেন। ঠিক তারপরেই এক দরিদ্র বিধবা এলেন এবং দুটি তামার পয়সা দানকরলেন। একদিক দিয়ে দেখলে দুটি তামার পয়সা দান হিসেবে কোনো অর্থই বহন করে না।সেখানে উপস্থিত ভক্তদের মনের স্বাভাবিক কৌতূহল বুঝতে পেরে যিশু বললেন, – “ঐ বিধবাভদ্রমহিলাই সবথেকে বেশি দান করেছেন, কারণ অন্য সকলে বহু কিছু দিয়েছেন কিন্তু এইবিধবা ভদ্রমহিলা নিজের যা ছিল তার সবটুকুই দান করেছেন।” আজ ২৫-শে ডিসেম্বর। মহামতিমদনমোহন মালব্যজীরও জন্মদিন। ভারতীয় জনমানসে সংকল্প আর আত্মবিশ্বাস জাগানোমালব্যজী আধুনিক শিক্ষাব্যবস্থাকে এক নতুন দিশা দেখিয়েছিলেন। তাঁর জন্মদিনে জানাইভাব-গম্ভীর শ্রদ্ধাঞ্জলি। মাত্র দু-দিন আগেই মালব্যজীর তপভূমি বেনারসে বেশ কয়েকটিউন্নয়নমূলক কাজের শুভ সূচনা করার সুযোগ হয়েছিল আমার। ‘বেনারস হিন্দু ইউনিভার্সিটি’–তে‘মহামতি মদনমোহন মালব্য ক্যানসার সেন্টার’-এরও শিলান্যাস করেছি। এই সম্পূর্ণঅঞ্চলের জন্য তৈরি হচ্ছে একটি ক্যানসার সেন্টার। শুধু উত্তরপ্রদেশের পূর্বাঞ্চলেরনয়, ঝাড়খণ্ড এবং বিহারের মানুষের উপকারেও লাগবে এটি। আজ ভারতের প্রাক্তণপ্রধানমন্ত্রী ভারতরত্ন অটলবিহারী বাজপেয়ীজীরও জন্মদিন। এই দেশ অটলজীর অবদানের কথাকখনো ভুলবে না। ওঁনারই নেতৃত্বে পরমাণু শক্তির ক্ষেত্রেও আমাদের দেশের মাথা উঁচুহয়েছে। দলনেতা, সাংসদ, মন্ত্রী কিংবা প্রধানমন্ত্রী – প্রত্যেকটি ভূমিকাতেই অটলজীএক আদর্শ স্থাপন করেছেন। অটলজীর জন্মদিনে আমার প্রণাম জানাই এবং সুস্বাস্থ্যেরজন্য ঈশ্বরের কাছে প্রার্থনা জানাই। একজন কর্মী হিসেবে অটলজীর সঙ্গে কাজ করারসৌভাগ্য হয়েছে আমার। অনেক স্মৃতির ছবি চোখের সামনে ভাসছে। আজ সকালে যখন আমি ট্যুইটকরেছি তখন একটা পুরনো ভিডিও আমি শেয়ার করেছি। এক ক্ষুদ্র কর্মীর প্রতি অটলজীরস্নেহ কীভাবে বর্ষিত হত তা ঐ ভিডিও-টা দেখলেই বোঝা যাবে। বড়দিনের উপহার হিসেবে সমস্তদেশবাসী আজ দুটি যোজনার সুফল লাভ করতে চলেছেন। এক প্রকার দুটি নতুন যোজনারশুভারম্ভ হচ্ছে। শহর হোক বা গ্রাম, শিক্ষিত হন বা অশিক্ষিত, সারা দেশে এখন একটাইপ্রশ্ন – ‘ক্যাশলেস’ কী? ‘ক্যাশলেস ব্যবসা’ কীভাবে সম্ভব? ক্যাশ ছাড়া বেচা-কেনাকীভাবে করা যায়? প্রত্যেকেই একে অপরের কাছে বুঝতে এবং শিখতে চাইছেন। এইব্যাপারটাকে উৎসাহ দেওয়ার জন্য, মোবাইল ব্যাঙ্কিং-এর শক্তি বৃদ্ধির জন্য, ‘ই-পেমেন্ট’-কে অভ্যাসে পরিণত করার জন্য ভারত সরকার গ্রাহক এবং ক্ষুদ্রব্যবসায়ীদের উৎসাহ-বর্দ্ধক এক যোজনার সূত্রপাত করছে আজ। গ্রাহকদের উৎসাহিত করার যোজনাটিহল – ‘লাকি গ্রাহক যোজনা’ এবং ব্যবসায়ীদের যোজনাটির নাম – ‘ডিজি-ধন ব্যাপারযোজনা’। আর ২৫-শে ডিসেম্বর, ক্রিসমাসেরউপহার হিসেবে ‘ড্র’ পদ্ধতির মাধ্যমে ১৫ হাজার মানুষের অ্যাকাউণ্টে এক-এক হাজারটাকা জমা হবে। আজ শুধু একদিনের জন্য নয়, এই যোজনা আগামী ১০০ দিন ধরে চলবে।প্রতিদিন ১৫ হাজার মানুষ পাবেন এই পুরস্কার। ১০০ দিনে লক্ষাধিক পরিবারের কাছে কোটি টাকার উপহার পৌঁছে যাবে – কিন্তু এই উপহারেরযোগ্য হবেন তাঁরাই, যাঁরা ‘মোবাইল ব্যাঙ্কিং’, ‘ই-ব্যাঙ্কিং’, ‘রূপে কার্ড’, ‘